## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 126/2011 (9.11.2011.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2546

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10. i 49/11.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 26. sjednici održanoj 13. listopada 2011. godine uz suglasnost ministra nadležnog za zdravstvo, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« 43/10., 71/10., 88/10., 124/10., 1/11., 6/11., 16/11., 31/11. i 50/11., 61/11. i 93/11.) članak 11. stavak 2. mijenja se i glasi:

»Iznimno od broja timova utvrđenih Mrežom, odnosno standardom za određenu djelatnost, Zavod, radi provođenja zdravstvene zaštite osiguranih osoba koje zdravstvenu zaštitu nisu u mogućnosti ostvarivati na način utvrđen općim aktima Zavod, već istu u skladu s člankom 35. Zakona o zdravstvenoj zaštiti ostvaruju u prostoru određenog tijela javne vlasti, Zavod u skladu s posebnom odlukom Upravnog vijeća Zavoda sklapa ugovore kojima se uređuje način provođenja zdravstvene zaštite tih osiguranih osoba.«

Članak 2.

Članak 21. mijenja se i glasi:

»Osnova za ugovaranje djelatnosti hitne medicine je rješenje Ministarstva zdravstva i socijalne skrbi o odobrenju za rad te broj timova utvrđen u Mreži hitne medicine.

Za područje županija /Grada Zagreba, gdje nije uspostavljen ustroj hitne medicine u skladu s Pravilnikom o minimalnim uvjetima u pogledu prostora, radnika i medicinsko-tehničke opreme za obavljanje djelatnosti hitne medicine (»Narodne novine« broj 42/11., u daljnjem tekstu: Pravilnik o minimalnim uvjetima) i Mreže hitne medicine (»Narodne novine« broj 31/11.), osnova ugovaranja hitne medicine je broj stanovnika na području doma zdravlja odnosno pojedine organizacijske jedinice županijskog doma zdravlja.

Za područje županija/Grada Zagreba, gdje je uspostavljen ustroj hitne medicine u skladu s Pravilnikom o minimalnim uvjetima i Mrežom hitne medicine, osnova ugovaranja hitne medicine je potreban broj timova utvrđen Mrežom hitne medicine, a prema kadrovskom normativu iz Pravilnika o minimalnim uvjetima. »

Članak 3.

U članku 58. stavku 1. naziv Tablice 1.10. i Tablica 1.10 mijenjaju se i glase:

»Tablica 1.10. Godišnja vrijednost standardnog tima i iznos po stanovniku za djelatnost hitne medicine koja se ne provodi u skladu s Mrežom hitne medicine i Pravilnikom o minimalnim uvjetima u pogledu prostora, radnika i medicinsko – tehničke opreme za obavljanje djelatnosti hitne medicine, godišnja vrijednost standardnog tima sanitetskog prijevoza te godišnja vrijednost standardnog tima za ljekarničko, dentalno i posebno dežurstvo

|  |  |  |  |  |  |
| --- | --- | --- | --- | --- | --- |
| Red. broj | VRSTA ZDRAVSTVENE ZAŠTITE | STANDARD  (br. stanovnika/ osig. osoba po timu) | GODIŠNJA VRIJEDNOST STANDARDNOG TIMA u kn | | PUTNI TROŠAK po prijeđenom kilometru |
| po stanovniku | po standardnom timu |
| 0 | 1 | 2 | 3 | 4 | 5 |
| 1. | Hitna medicina |  |  |  |  |
| 1.1. | Standardni tim HM | od 35.000 nadalje |  | 598.625,32 | 15% cijene 1 litre benzina Eurosuper 95 |
| 1.2. | Standardni tim dežurstva po punktu | do 35.000 |  | 1.050.968,31 | 15% cijene 1 litre benzina Eurosuper 95 |
| 1.3. | Standardni tim pripravnosti po punktu | do 35.000 |  | 318.197,92 |  |
| 1.4. | Standardni tim sanitetskog prijevoza\*\*\*\* |  |  | 457.561,63 | 15% cijene 1 litre benzina Eurosuper 95 |
| 1.5. | Standardni tim prijavno dojavne jedinice | od 35.000 do 60.000 |  | 139.502,76 |  |
| 1.6. | Standardni tim prijavno dojavne jedinice za regionalne centre | od 250.000 nadalje |  | 241.893,82 |  |
| 1.7. | Hitna medicina i sanitetski prijevoz \*\* | 35.000 | 137,45 |  |  |
| 1.8. | Hitna medicina\*\*\* | 35.000 | 94,33 |  |  |
| 2. | Dežurstvo u ljekarništvu |  |  | 499.485,96 |  |
| 3. | Posebno dežurstvo u djelatnosti opće/obiteljske medicine i zdravstvene zaštite predškolske djece | 60.000\* |  | 151.026,20 |  |
| 4. | Dežurstvo u dentalnoj zdravstvenoj zaštiti (polivalentnoj) | regionalni centar |  | 768.126,00 |  |

\* broj osiguranih osoba

\*\* množi se s koeficijentom iz Tablice 1.11.

\*\*\* odnosi se na ustanove koje ugovaraju hitnu medicinu i sanitetski prijevoz kao samostalne djelatnosti

\*\*\*\* godišnja vrijednost standardnog tima sanitetskog prijevoza u kadrovskom sastavku 1 medicinska sestra/medicinski tehničar i 1 vozač u iznosu od 240.497,06 kuna primenjuje se najduže do 31. kolovoza 2011. godine«

«

Iza Tablice 1.10., dodaje se nova tablica 1.10.1. koja glasi:

»Tablica 1.10.1. Godišnja vrijednost standardnog tima za djelatnost hitne medicine ugovorene u skladu s Mrežom hitne medicine i Pravilnikom o minimalnim uvjetima u pogledu prostora, radnika i medicinsko-tehničke opreme za obavljanje djelatnosti hitne medicine

|  |  |  |  |  |
| --- | --- | --- | --- | --- |
| Red. broj | Vrsta tima | Kadrovski sastav tima | Godišnja vrijednost standardnog tima | Putni trošak |
| 1. | Tim 1 | 1 dr. med. spec.  1 med. sestra/med. teh.  1 vozač | 618.241,29 | 15% cijene 1 litre benzina Eurosuper 95 |
| 1 dr. med.  1 med. sestra/med. teh.  1 vozač | 598.625,32 | 15% cijene 1 litre benzina Eurosuper 95 |
| 2. | Tim 2\* | 1 med. sestra/med. teh. sa završenom spec. izobrazbom 1 med. sestra/med. teh. | 349.143,28 | 15% cijene 1 litre benzina Eurosuper 95 |
| 3. | Prijavno-dojavna jedinica | 2 med. sestre/med. teh. | 291.762,75 |  |
| 1 dr. med.  1 med. sestra/med. teh. | 403.066,04 |  |
| 1 dr. med.  2 med. sestre/med. teh. | 543.873,03 |  |
| 2 dr. med.  2 med. sestre/med. teh. | 795.983,32 |  |
| 4. | Dežurstvo | 1 dr. med.  1 med. sestra/med. teh.  1 vozač | 1.050.968,31 | 15% cijene 1 litre benzina Eurosuper 95 |
| 5. | Pripravnost | 1 dr. med.  1 med. sestra/med. teh.  1 vozač | 419.894,68 | 15% cijene 1 litre benzina Eurosuper 95 |

\*plaćanje se provodi u skladu sa stvarnim kadrovskim sastavom tima.

«

Članak 4.

Članak 60. mijenja se i glasi:

»Za ugovorenu djelatnost hitne medicine, koja nije organizirana u skladu s Mrežom hitne medicine i Pravilnikom o minimalnim uvjetima, cijena se utvrđuje:

1. prema vrijednosti standardnog tima hitne medicine, sanitetskog prijevoza, prijavno-dojavne jedinice, dežurstva i pripravnosti u skladu s člankom 58. ove Odluke, dok se za izvršene usluge prijevoza u hitnoj medicini i sanitetskom prijevozu, cijena utvrđuje po prijeđenom kilometru, prema priloženim radnim, odnosno putnim nalozima ili

2. umnoškom utvrđenog novčanog iznosa po stanovniku, broja stanovnika i pripadajućeg koeficijenta za županiju/Grad Zagreb u skladu s člankom 58. ove Odluke

3. ustanove za hitnu medicinu kojima se cijena utvrđuje u skladu s točkom 2. ovog stavka, za izvršene usluge sanitetskog prijevoza osiguranih osoba Zavoda na liječenje u inozemstvo, ispostavljaju Zavodu račun po prijeđenom kilometru, po cijenama utvrđenim člankom 58. ove Odluke, a prema priloženim radnim, odnosno putnim nalozima.

Za ugovorenu djelatnost hitne medicine koja je organizirana u skladu s Mrežom hitne medicine i Pravilnikom o minimalnim uvjetima, cijena se utvrđuje prema godišnjoj vrijednosti standardnog Tima 1, Tima 2, prijavno dojavne jedinice, dežurstva i pripravnosti u skladu s Tablicom 1.10.1. iz članka 58. ove Odluke, a prema kadrovskom normativu iz Pravilnika o minimalnim uvjetima i Mrežom hitne medicine.«

Članak 5.

U članku 67. stavku 1. Tablica 3.2. mijenja se i glasi:

»Tablica 3.2. – Cijene po danu bolničkog liječenja bolesnika oboljelih od subakutnih i kroničnih bolesti u bolničkim zdravstvenim ustanovama i cijena po danu liječenja u općem stacionaru doma zdravlja

|  |  |  |  |
| --- | --- | --- | --- |
| Redni broj | Vrsta zdravstvene zaštite | Kriterij – djelatnost/dijagnoza | Iznos u kn |
| 0 | 1 | 2 | 3 |
| 1. | Dugotrajno liječenje – uobičajena skrb | 3200000 | 286,00 |
| 1.1. | Dugotrajno liječenje – pojačana skrb\* | 3200000 | 486,00 |
| 2. | Liječenje bolesnika oboljelih od kroničnih bolesti |  |  |
| 2.1. | Kronične duševne bolesti | 3910000 | 252,00 |
| 2.2. | Kronične dječje bolesti | 3940000 | 498,00 |
| 2.3. | Kronične plućne bolesti | 3950000 | 360,00 |
| 2.4. | Fizikalna medicina i rehabilitacija u specijalnim bolnicama i lječilištima | 3920000 |  |
| 2.4.1.1. | Spinalna rehabilitacija početna | G82, G95.2, S12, S22.0, S32 | 489,00 |
| 2.4.1.2. | Spinalna rehabilitacija održavajuća | 365,00 |
| 2.4.2.1. | Kraniocerebralna rehabilitacija početna | G81, R40.2, G35 | 533,00 |
| 2.4.2.2. | Kranicerebralna rehabilitacija održavajuća | 398,00 |
| 2.4.3. | Rehabilitacija nakon amputacije | Z89 | 371,00 |
| 2.4.4. | Kardiovaskularna rehabilitacija | I21, Z95 | 550,00 |
| 2.4.5. | Reumatološka rehabilitacija | M05, M06.8, M07, M08, M45 | 342,00 |
| 2.4.6. | Ostalo | S72, S82, M96.9, Z96.6, M41, M23, J44, J45, G12.2, G36, G60, G61, G63.3, G71.0, G80 | 338,00 |
| 3. | Opći stacionar u domu zdravlja – dan liječenja u općem stacionaru doma zdravlja |  | 360,00 |
| 4. | Dugotrajno liječenje bolesnika ovisnih o trajno mehaničkoj ventilaciji, dan liječenja | 3200000, 3940000, 3950000 | 974,00 |
| 5. | Palijativna skrb | 3960000 | 632,00 |

»\*Kod zbrinjavanja osiguranih osoba sa sistemskim i ostalim teškim infekcijama, kao i opsežnim dekubitalnim ranama«

Članak 6.

Ova Odluka stupa na snagu danom objave u »Narodnim novinama«.

Klasa: 025-04/11-01/169

Urbroj: 338-01-01-11-1

Zagreb, 13. listopada 2011.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Odluka, NN 126/2011-2546